b'\n_START_ARTICLE_\nNavadni klo\xc4\x8dek\n_START_SECTION_\nOpis\n_START_PARAGRAPH_\nNavadni klo\xc4\x8dek je do 6 m visok listopadni grm z redko kro\xc5\xa1njo. Skorja je sivkaste barve. Mladi poganjki so zeleni, okrogli in gladki. Listi so lihopernati, sestavljeni iz 5 do 7 podolgovato elipsastih listi\xc4\x8dev, ki imajo fino na\xc5\xbeagan rob. Cvetovi so bele ali rahlo ro\xc5\xbenate barve, zdru\xc5\xbeeni pa so v blago di\xc5\xa1e\xc4\x8da, vise\xc4\x8da grozdasta socvetja dolga do 13 cm. Plod je debela, do 4 cm velika napihnjena kapsula sestavljena iz dveh ali treh delov. V njej so do tri trda rjava okrogla semena velikosti graha, ki so u\xc5\xbeitna. Kapsule dozorijo od septembra do novembra.  Koreninski sistem je mo\xc4\x8dno razrasel, vendar pa rastlina kljub temu slabo prena\xc5\xa1a su\xc5\xa1o._NEWLINE_Dobro uspeva na bogatih ilovnatih tleh na son\xc4\x8dnih ali polsen\xc4\x8dnih legah. Dobro prena\xc5\xa1a mraz do -20 \xc2\xb0C in ni zahtevna rastlina.'